
Versija Nr. 1

3.	Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai	

Pirkimo sąlygų 2 priedas „Elektromobilių viešojo įkrovimo Panevėžio miesto savivaldybės teritorijoje esančios įrangos priežiūros ir administravimo paslaugų techninė specifikacija“ 

Pirkimo sąlygų 5 priedas „Kvalifikacijos reikalavimai tiekėjams“ 

1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]Bendra informacija 

1.1. Perkančioji organizacija – Panevėžio miesto savivaldybės administracija, juridinio asmens kodas 288724610, adresas Laisvės a. 20, LT-35200 Panevėžys, darbo laikas pirmadieniais–ketvirtadieniais nuo 8 iki 17 val., penktadieniais nuo 8 iki 15.45 val. Perkančioji organizacija nėra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes VšĮ CPO elektroniniame kataloge nėra tokių darbų, kurie įsigyjami šiuo pirkimu.
1.3. Pirkimo Komisija nėra sudaroma. 
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo 4.4.4 papunkčiu nustatytų šių aplinkos apsaugos reikalavimų:
1.4.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamą dokumentaciją Klientui teikti elektroniniu formatu, o dokumentaciją, kuri turi būti pasirašoma – pasirašyti elektroniniu parašu. Esant būtinybei, spausdinimui naudoti perdirbtą popierių, kuris atitinka žaliojo pirkimo reikalavimus pagal Aprašą;
1.4.2. vykimui į Paslaugų teikimo vietas naudoti netaršias transporto priemones. Jei bus naudojamos M, N kategorijų transporto priemonės, jos turi atitikti ne mažesnį kaip „Euro 5“ teršalų išmetimo standartą.
Šie Aplinkos apaugos kriterijai nustatyti Specialiųjų pirkimo sąlygų 7 priede „Sutarties projektas“.
[bookmark: _Hlk163547301]1.5. Perkančioji organizacija nerezervuoja teisės dalyvauti pirkime.
1.6. Jeigu Pirkimo metu bus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka, dalyvis turės pateikti tokiai patikrai atlikti reikalingus dokumentus. 
1.7. Bendrosios pirkimo sąlygos yra neatskiriama šių pirkimo sąlygų dalis.
2. Pirkimo objektas

2.1.  Perkančioji organizacija numato įsigyti elektromobilių viešojo įkrovimo Panevėžio miesto savivaldybės teritorijoje esančios įrangos priežiūros ir administravimo paslaugas (toliau Paslaugos).Šios Paslaugos turi būti suteiktos vadovaujantis Panevėžio miesto elektromobilių viešojo įkrovimo Panevėžio miesto savivaldybės teritorijoje esančios įrangos priežiūros ir administravimo technine specifikacija (Specialiųjų pirkimo sąlygų 2 priedas), paslaugų įkainiais (Specialiųjų pirkimo sąlygų 7 priedas) ir minimų Paslaugų teikimą reglamentuojančiais Lietuvos Respublikos teisės aktais.
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti Specialiųjų pirkimo sąlygų 2 ir 7 prieduose.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 


3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede. 
3.2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti Specialiųjų pirkimo sąlygų 5 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys. Perkančioji organizacija dokumentų, patvirtinančių tiekėjų atitiktį pirkimo dokumentuose nustatytiems reikalavimams dėl kvalifikacijos reikalavimų prašys tik galimo laimėtojo
3.3. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams.
4. Reikalavimai, susiję su nacionaliniu saugumu 

4.1. Netaikoma.
5. Specialieji reikalavimai pasiūlymų rengimui ir pateikimui

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. Tiekėjo pasiūlymas, parengtas pagal Specialiųjų pirkimo sąlygų 4 priede „Pasiūlymo forma“ pateiktą pasiūlymo formą;
5.1.2.	jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
5.1.3.	dokumentas, patvirtinantis, kad asmuo, kuris pateikė ir pasirašė pasiūlymą (jei jis ne tiekėjo vadovas), turėjo teisę jį pateikti ir pasirašyti;
5.1.4.	 jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
5.1.5.	užpildyta ir pasirašyta deklaracija (Specialiųjų pirkimo sąlygų 8 priedas).
5.2. Pasiūlymas turi būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai taip pat turi būti nurodomi dviejų skaičių po kablelio tikslumu
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 

6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775]Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede „Pasiūlymo forma“.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
[bookmark: _Ref39425999][bookmark: _Ref39426005][bookmark: _Toc126333937]8.	Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 7 priede „Sutarties projektas“. 



Pirkimo sąlygų 1 priedas „Terminai“
	Eil.
Nr.
	VEIKSMAS
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.

	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	

	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia.

	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	30 (trisdešimt) dienų nuo pasiūlymų pateikimo galutinio termino pabaigos. 
	

	6.
	Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per
	NETAIKOMA

	

	7.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per
	NETAIKOMA

	

	8.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	NETAIKOMA
	

	9.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	10.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas

nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	11.
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	12.
	Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 
	






[bookmark: _Ref38539939][bookmark: _Ref38541068][bookmark: _Ref38885053][bookmark: _Ref38899023]Pirkimo sąlygų 2 priedas 
„Techninė specifikacija“
			(Sutarties priedas Nr. 1)

ELEKTROMOBILIŲ VIEŠOJO ĮKROVIMO PANEVĖŽIO MIESTO SAVIVALDYBĖS TERITORIJOJE ESANČIOS ĮRANGOS PRIEŽIŪROS IR ADMINISTRAVIMO PASLAUGŲ TECHNINĖ SPECIFIKACIJA

I. BENDROSIOS NUOSTATOS

1. Pirkimo dalykas – elektromobilių viešojo įkrovimo Panevėžio miesto savivaldybės teritorijoje esančios įrangos priežiūros ir administravimo paslaugos (toliau – Paslaugos). 
1. Paslaugų teikimo vietos ir aptarnaujamų objektų sąrašas: 

	Eil.
Nr.
	Vieta, adresas
	Įkrovi-mo prieigų skaičius
	Įkrovimo prieigų tipas
	Įkrovimo stotelių atiduoda-moji galia (kW)
	El. stotelės modelis
	X
	Y
	Įrengi-mo metai

	1.
	Elektros g. 9A, Panevėžys
	3
	AC – Type2 
DC – CHAdeMO
DC – CCS2 
	90
	Efacec QC45 DC charger
	522925
	6177261
	2019

	2.
	Laisvės a. 17, Panevėžys
	3
	AC – Type2 
DC – CHAdeMO
DC – CCS2
	90
	Efacec QC45 DC charger
	522806
	6176979
	2019

	3.
	Parko g. 12, Panevėžys
	3
	AC – Type2 
DC – CHAdeMO
DC – CCS2
	90
	Efacec QC45 DC charger
	521201
	6177705
	2019

	4.
	Ramygalos g. 14
	2
	AC
	44
	CityCharge V2
	522744
	6176871
	2020

	5.
	Nepriklausomybės a. 8, Panevėžys
	2
	AC
	44
	CityCharge V2
	522378
	6176682
	2022

	6.
	Ukmergės g. 26, Panevėžys
	2
	AC
	44
	CityCharge V2
	523279
	6177113
	2021

	7.
	Respublikos g. 25, Panevėžys
	2
	AC
	44
	CityCharge V2
	522528
	6177435
	2021

	8.
	Projektuotojų g. 12 Panevėžys
	2
	AC
	44
	CityCharge V2
	520419
	6176667
	2021

	9.
	Skaistakalnio parkas, Panevėžys
	2
	AC
	44
	CityCharge V2
	523879
	6177663
	2021

	10.
	Kranto g. 28, Panevėžys
	2
	AC
	44
	CityCharge V2
	522628
	6177891
	2021

	11.
	Tinklų g. 35R
	2
	AC
	44
	CityCharge V2
	526563
	6179007
	2021

	12.
	Savanorių a. 9, Panevėžys
	16
	AC
	176
	CityCharge M2
	522896
	6177003
	2025

	13.
	Klaipėdos g. 79B
	2
	AC
	44
	CityCharge V2
	520930
	6177140
	2026



1. Elektromobilių įkrovimo stotelės, nurodytos lentelės 4–10 punktuose, yra atnaujintos 2026 m. gegužės 15 d. Tiekėjas įsipareigoja prižiūrėti ir kitas Panevėžio miesto savivaldybės įrengtas elektromobilių stoteles pagal Panevėžio miesto savivaldybės tarybos 2025 m. gruodžio 29 d. sprendimu Nr. 1-436 patvirtintą Panevėžio miesto savivaldybės teritorijoje esančiuose vietinės reikšmės keliuose iki 2030 metų numatomų įrengti viešai prieinamų įkrovimo prieigų planą (1-436 Dėl Panevėžio miesto savivaldybės teritorijoje esančiuose vietinės reikšmės keliuose iki 2030 met... ) (jeigu tokių atsiras sutarties vykdymo metu).
1. Įkrovimo prieigos operatoriumi, kaip ši sąvoka apibrėžta reglamente (ES) 2023/1804 ir Lietuvos Respublikos alternatyviųjų degalų įstatyme, laikomas Klientas (Panevėžio miesto savivaldybės administracija), kuris išlaiko atsakomybę už įkrovimo prieigų valdymą, eksploatavimą, įkrovimo paslaugos teikimą galutiniams naudotojams savo vardu bei už Alternatyviųjų degalų įstatymo 24 ir 25 straipsniuose įkrovimo prieigos operatoriui nustatytų pareigų vykdymą. Paslaugų teikėjas Kliento vardu vykdo tik įkrovimo prieigų techninės priežiūros, administravimo ir atsiskaitymų administravimo funkcijas ir nėra laikomas įkrovimo prieigos operatoriumi ar judumo paslaugų teikėju.
[bookmark: _Hlk3447288]
II. PASLAUGŲ APIMTIS
1. Paslaugų teikimo aprašymas:

	Eil. Nr.
	Paslaugų pavadinimas

	1. 
	Atsiskaitymas ir mokėjimų surinkimas. Vairuotojų atsiskaitymo mobiliaisiais įrenginiais programėle, galimybė.

	2. 
	Automatizuotos sugeneruotų pajamų ataskaitos.

	3. 
	Įkrovimo el. stotelių matomumas ir prieinamumas visiems EV vairuotojams, VIA Lietuva žemėlapis, Plugshare, Chargemap, Google Maps ir kt.

	4. 
	Tiekėjas valdo elektromobilių įkrovimo stotelių tinklą, į kurį prijungia Pirkėjo elektromobilių įkrovimo stoteles.

	5. 
	Tiekėjas privalo užtikrinti įkrovimo prieigų duomenų (vietos, jungties tipo, galios, kainos, užimtumo realiu laiku) teikimą: 
a)   VIA Lietuva informacinei sistemai (privaloma pagal Alternatyvių degalų įstatymą Nr. XIV-196); 
b)   bent šioms vartotojų platformoms: Plugshare, Chargemap, Google Maps; 
c)   bent vienam tarptautiniam e-roaming centrui (Hubject ir/ar Gireve) arba per OCPI protokolą — kad svetimų eMSP vartotojai galėtų inicijuoti įkrovimą Panevėžio stotelėse; 
d)   Tiekėjo administruojamoje interneto svetainėje ir mobiliojoje aplikacijoje.
Duomenys turi būti atnaujinami realiuoju laiku (užimtumo, gedimo būsenos atveju — ne rečiau kaip kas 5 min.).

	6. 
	OCPI 2.2.1 (arba naujesnės versijos) palaikymas

	7. 
	Suteikti klientų aptarnavimo centro paslaugas 24 valandas per parą / 7 dienas per savaitę.

	8. 
	Vartotojas turi turėti galimybę pradėti ar sustabdyti įkrovimo sesiją per aplikaciją.

	9.  
	Visas elektros energijos, sunaudotos eksploatuojant Įkrovimo stoteles, sąnaudas padengia Pirkėjas.

	10. 
	Paslaugų teikimo atlygis yra apskaičiuojamas pagal Mobiliosios programos sugeneruotas Ataskaitas ir mokamas kas mėnesį pagal pateiktas PVM sąskaitas faktūras. 
Paslaugų mokestį už elektromobilių įkrovimo stotelės apmokestinimo ir administravimo paslaugas sudaro Tiekėjo pasiūlytas mokestis, kuris sudaro – įrangos priežiūros ir administravimo sąnaudų dedamoji ____ Eur/kWh. 

	11. 
	Visas veiklos sąnaudas, susijusias su Mobiliosios programos technine priežiūra, įkrovimo stotelių prijungimu prie Mobiliosios programos, padengia Tiekėjas.

	12. 
	Visas išlaidas, susijusias su įkrovimo stotelių aptarnavimu ir priežiūra, padengia Tiekėjas. Priežiūra ir aptarnavimu laikomas įkrovimo stotelės veikimo užtikrinimas, kuris sudaro:  
- vidaus įrenginių apžiūrą vietoje;
- profilaktinę priežiūrą;
- gedimų diagnostiką ir taisymą;
- programinės įrangos atnaujinimus;
- fizinę stotelių apžiūrą bei valymą;
- dalių ir komponentų keitimą (Pirkėjui apmokant atsargines dalis pagal atskirai pateiktas PVM sąskaitas faktūras, prieš tai atliekamus darbus suderinus su Pirkėju);
- nuotolinį stotelės perkrovimą.
Apžiūros metu atliekama:
- elektros jungčių, kabelių, lizdų patikrinimas;
- apsaugos nuo viršįtampių sistemų patikrinimas;
- programinės įrangos atnaujinimas;
- stotelės veikimo testai.
Prieš pradedant vykdyti paslaugų teikimo sutartį, bus reikalinga atlikti visų stotelių pradinę būklės įvertinimo apžiūrą ir surašyti aktą, apie reikiamas keisti dalis.

	13. 
	Gedimų šalinimas:
13.1. Reakcijos į praneštą gedimą laikas:
- kritiniai gedimai (stotelė neveikia visiškai) – per 4 val. darbo dienomis ir ne vėliau
kaip per 24 val. savaitgaliais/švenčių dienomis;
- nekritiniai gedimai – per 2 darbo dienas.
13.2. Remonto atlikimas – ne ilgiau kaip per 5 darbo dienas nuo gedimo nustatymo (jeigu reikalingos dalys – pagal suderintą grafiką).

	14. 
	Paslaugų prieinamumas:
14.1. Tiekėjas privalo turėti 24/7 veikiančią kontaktinę liniją gedimams registruoti.
14.2. Privalomas nuotolinės diagnostikos ir stebėsenos užtikrinimas (jei stotelės turi tokią galimybę).
14.3. Mėnesinis stotelės prieinamumo rodiklis (uptime) – ne mažiau kaip 97% per mėn. kiekvienai stotelei (stotelė per mėnesį gali būti neveikiančioje būsenoje iki 22 valandų, neįskaičiuojant planinių darbų, suderintų iš anksto). 

	15. 
	Dokumentacija. Po kiekvienos profilaktinės priežiūros turi būti teikiama ataskaita, kurioje nurodomi:
- atlikti darbai;
- nustatyti trūkumai;
- rekomendacijos dėl remonto ar dalių keitimo.

	16. 
	Periodinė techninė apžiūra – ne rečiau kaip kas 3 mėn.

	17. 
	Darbai turi būti atliekami laikantis galiojančių elektros įrenginių eksploatavimo taisyklių ir saugos normų.

	18. 
	Visi darbai turi būti derinami su Pirkėju, kad būtų išvengta įkrovimo paslaugos sutrikimų.

	19. 
	Surinktas pajamas iš įkrovimo stotelių iki 10 (dešimtos) kalendorinės einamojo mėnesio dienos perveda, už praėjusį mėnesį per kurį buvo atlikti įkrovimai stotelėse.

	20. 
	Įkrovimo 1 kwh kaina nustatoma pagal Savivaldybės tarybos sprendimu patvirtintą metodiką, patvirtintą 2025 m. spalio 23 d. Nr. 1-321 ir perskaičiuojama vieną kartą per metus iki vasario 1 d. 

	21. 
	Užtikrinti automatinį pajamų iš įkrovimo paslaugų atitinkamoje stotelėje surinkimą, ir Mobiliosios programos apskaitą 24 valandas per parą / 7 dienas per savaitę

	22. 
	Pirkėjas turi turėti galimybę prisijungti prie Tiekėjo administravimo ir valdymo sistemos ir stebėti surinktų lėšų sumą už įkrovimą savo valdomose įkrovimo stotelėse. Tiekėjas pagal Pirkėjo poreikį turi teikti EV įkrovimo stotelių duomenis realiuoju laiku – vartotojus ir suvartotos el. energijos kiekį.

	23. 
	Paslaugų teikėjo teikiamos Paslaugos turi atitikti Lietuvos Respublikos alternatyvių degalų įstatymą Nr. XIV-196, Direktyvą 2014/94/ES, AFIR reglamentą (ES) 2023/1804.

	24. 
	Visi įkrovimo sesijų, vartotojų ir techninės būklės duomenys, surinkti pagal šią sutartį, yra Pirkėjo nuosavybė. Pasibaigus sutarčiai Tiekėjas privalo per 30 kalendorinių dienų perduoti Pirkėjui visus istorinius duomenis mašininiu skaitomu formatu (CSV ir/arba per OCPI 2.2.1+ protokolą) bei perduoti OCPP konfigūraciją naujam tiekėjui be papildomo mokesčio.

	25. 
	Duomenų nuosavybė ir sutarties pasibaigimo pagrindai.
25.1. Visi duomenys, surinkti ar sugeneruoti vykdant Sutartį (įkrovimo sesijų istorija, vartotojų sąrašai ir jų suvartoti kWh kiekiai, mokėjimų ir pajamų ataskaitos, stotelių techninės būklės ir gedimų žurnalai, OCPP konfigūracijos, kainodaros istorija), yra išskirtinė Pirkėjo (Panevėžio miesto savivaldybės administracijos) nuosavybė, nepriklausomai nuo to, kieno informacinėje sistemoje jie saugomi. Tiekėjas neturi teisės naudoti šių duomenų jokiems kitiems tikslams be raštiško Pirkėjo sutikimo (išskyrus anonimizuotus rinkos analizės tikslus).
25.2. Ne vėliau kaip per 30 (trisdešimt) kalendorinių dienų nuo Sutarties pasibaigimo (dėl termino, nutraukimo ar kitų priežasčių) Tiekėjas neatlygintinai perduoda Pirkėjui ar jo nurodytam naujam tiekėjui:
– visus istorinius įkrovimo sesijų ir techninės būklės duomenis mašininiu skaitomu formatu (CSV ir/arba per OCPI 2.2.1 ar naujesnės versijos protokolą);
– finansinę ir buhalterinę dokumentaciją: visas pajamų ir mokėjimų ataskaitas, neatsiskaitytų sesijų sąrašą, atvirų ginčytinų atvejų sąrašą;
– technines stotelių konfigūracijas: OCPP nustatymus, autentifikavimo raktus, programinės įrangos versijų sąrašą, profilaktinės priežiūros žurnalus, gedimų istoriją;
– stotelių autorizacijos kortelių (RFID) ir vartotojų sąrašus, jei tokie buvo naudojami.
25.3. Pasibaigus Sutarčiai, Tiekėjas privalo bendradarbiauti su naujuoju tiekėju pereinamuoju laikotarpiu, kuris negali viršyti 60 (šešiasdešimties) kalendorinių dienų nuo Sutarties pasibaigimo. Bendradarbiavimas apima: stotelių atjungimą nuo Tiekėjo administravimo sistemos, prijungimą prie naujojo tiekėjo sistemos (OCPP konfigūracijos perkėlimą), techninių konsultacijų teikimą. Šios pereinamojo laikotarpio paslaugos neatlygintinos.
25.4. Per pereinamąjį laikotarpį Tiekėjas privalo užtikrinti įkrovimo paslaugų tęstinumą galutiniams vartotojams – stotelės negali likti neveikiančios dėl administravimo sistemos perdavimo.
25.5. Perduotus duomenis Tiekėjas privalo saugiai ištrinti iš savo sistemų ne vėliau kaip per 90 (devyniasdešimt) kalendorinių dienų po duomenų perdavimo Pirkėjui (išskyrus tuos, kuriuos Tiekėjas privalo saugoti pagal Lietuvos Respublikos teisės aktus dėl mokestinių, buhalterinių ar duomenų apsaugos reikalavimų). Apie duomenų ištrynimą Tiekėjas raštu informuoja Pirkėją.
25.6. Tiekėjas negali apriboti naujojo tiekėjo galimybės prisijungti prie Pirkėjui priklausančių stotelių taikant licencines, nuosavybės, „vendor lock-in" ar kitokias technines ar teisines kliūtis.
25.7. Duomenų perdavimas vyksta laikantis BDAR / Asmens duomenų teisinės apsaugos įstatymo.
25.8. Jei Tiekėjas nesilaiko 26 punkto nuostatų (pvz., delsia perduoti duomenis ar trukdo prijungti naują tiekėją), bus taikoma 0,05 % sutarties vertės už kiekvieną pradelstą dieną.

	26. 
	Įkrovimo stotelėse ir (arba) Paslaugų teikėjo mobiliojo telefono programoje turi būti pateikta naudojimosi Paslaugomis informacinė medžiaga (lietuvių ir anglų kalba) – kaip naudotis elektromobilių krovimo stotelėmis, įkrovimo kabeliais, įkrovimo kabelių saugaus naudojimosi instrukcijos ir pan.

	27. 
	Įkrovimo stotelės turi turėti galimybę būti perkrautos nuotoliniu būdu. 

	28. 
	Įkrovimo stotelės turi turėti galimybę pradėti ir/ar užbaigti įkrovimo sesiją Pirkėjo/Tiekėjo iniciatyva nuotoliniu būdu. 

	29. 
	Įkrovimo stotelės, dingus interneto ryšiui, privalo tęsti pradėtą įkrovimo sesiją ir toliau matuoti el. energijos suvartojimą bei laiką. 



Pastabos:
1. Preliminarus planuojamos suvartoti elektros energijos kiekis per 12 (dvylika) mėnesių – 350 MWh.
1. Planuojamo suvartoti elektros energijos kiekio galima paklaida ± 50 procentų.




Pirkimo sąlygų 3 priedas 
„Tiekėjų pašalinimo pagrindai“

TIEKĖJŲ PAŠALINIMO PAGRINDAI
Perkančioji organizacija atmeta tiekėjo pasiūlymą, jeigu Tiekėjas (subtiekėjas, kai remiamasi jų pajėgumais) neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 straipsnio 21 dalis). Kartu su pasiūlymu pateikti užpildytą specialiųjų pirkimo sąlygų 8 priede nustatytos formos deklaraciją.



[bookmark: _Pirkimo_sąlygų_2][bookmark: _Ref38540913][bookmark: _Ref38898051][bookmark: _Ref38901392]Pirkimo sąlygų 4 priedas 
„Pasiūlymo forma“

PASIŪLYMAS DĖL MAŽOS VERTĖS PIRKIMO „ELEKTROMOBILIŲ VIEŠOJO ĮKROVIMO PANEVĖŽIO MIESTO SAVIVALDYBĖS TERITORIJOJE ESANČIOS ĮRANGOS PRIEŽIŪROS IR ADMINISTRAVIMO PASLAUGOS“



(Data)
_________________________________
(Pasiūlymo pateikimo vieta)
	Tiekėjo pavadinimas /jeigu dalyvauja ūkio subjektų grupė, surašomi visi dalyvių pavadinimai/
	


	Tiekėjo registracijos/veiklos adresas /jeigu dalyvauja ūkio subjektų grupė, surašomi visi dalyvių adresai/
	


	Už pasiūlymą atsakingo asmens pareigos, vardas, pavardė
	

	Telefono numeris
	

	El. pašto adresas
	



Šiuo pasiūlymu pažymime, kad sutinkame su visomis pirkimo sąlygomis, nustatytomis pirkimo dokumentuose.

Mes siūlome šias paslaugas: 

	Paslaugas 
	Mato vnt.
	Preliminarus* suvartojamos elektros energijos kiekis per 12 mėnesių
	Tiekėjo siūlomas Paslaugų įkainis Eur be PVM 
	Bendra pasiūlymo kaina Eur be PVM (12-ai mėnesių)
(3x4)

	1
	2
	3
	4
	5

	Elektromobilių viešojo įkrovimo paslaugos teikimo Panevėžio miesto savivaldybės teritorijoje įrangos priežiūros ir administravimo sąnaudų dedamoji Eur/kWh.
	Eur už kWh 
	350 MWh
	.... Eur be PVM/ kWh
	.....

	PVM .....  (šioje vietoje tiekėjas įrašo PVM tarifo dydį) %, Eur:
	.....

	Bendra pasiūlymo kaina Eur su PVM:
	.....


* Preliminarus planuojamos suvartoti elektros energijos kiekis per 12 (dvylika) mėnesių – 350 MWh. Šio kiekio galima paklaida per nurodytą laikotarpį –  ± 50 procentų. Sutarties vykdymo metu Klientas neįsipareigoja išpirkti nurodyto preliminaraus kiekio. Paslaugos bus perkamos pagal Kliento poreikį.


Kaina su PVM _____________________________________________________________________Eur (žodžiais)

Į šią kainą įeina visos išlaidos ir visi mokesčiai, taip pat ir PVM, kuris sudaro ___________________________________________________________________Eur (žodžiais).

Teikdami šį pasiūlymą, mes patvirtiname, kad į mūsų siūlomą kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.


Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.
Siūlomi darbai visiškai atitinka pirkimo dokumentuose nurodytus reikalavimus. 
Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių nemoka PVM ir kainą nurodo be PVM.

Šiame pasiūlyme yra pateikta ir konfidenciali informacija*:
	Eil. Nr.
	Pateikto dokumento pavadinimas
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	

	
	
	


*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus. 

Kartu su pasiūlymu pateikiami šie dokumentai (pasirašydamas pasiūlymą ar kiekvieną dokumentą saugiu elektroniniu parašu patvirtinu, kad dokumentų skaitmeninės kopijos yra tikros):
	Eil.Nr.
	Pateiktų dokumentų pavadinimas
	Dokumento puslapių skaičius

	
	
	



Vykdant sutartį pasitelksiu šiuos ūkio subjektus, subteikėjus (jei planuojama pasitelkti) :
	Ūkio subjektai (įskaitant kvazisubtiekėjus - fiziniai asmenys, kuriuos ketinama įdarbinti pirkimo laimėjimo atveju), kurių pajėgumais tiekėjas remiasi, kad atitiktų keliamus kvalifikacijos reikalavimus:

	Pavadinimas
	Kodas, adresas
	Perduodama veikla
	Perduodamos veiklos dalis nuo visos pirkimo sutarties (Eur arba %)
	Kvalifikacinio 
reikalavimo Nr.

	 
	 
	 
	 
	 

	 
	 
	 
	 
	 

	 
	 
	 
	 
	 



	Subtiekėjams / subteikėjams / subrangovams, kurių pajėgumais nesiremiama, numatomos perduoti veiklos (privaloma nurodyti) ir šių ūkio subjektų pavadinimai (jei žinomi):

	Pavadinimas
(jei žinoma)
	Kodas, adresas
	Perduodama veikla
	Perduodamos veiklos dalis nuo visos pirkimo sutarties (Eur arba %)

	 
	 
	 
	 

	 
	 
	 
	 

	 
	 
	 
	 



Pasiūlymas galioja iki pirkimo dokumentuose numatyto termino. 
____________________________________
[bookmark: _Pirkimo_sąlygų_3](Tiekėjo ar įgalioto asmens pareigos, vardas, pavardė, parašas)


Pirkimo sąlygų 5 priedas 
„Kvalifikacijos reikalavimai tiekėjams“


KVALIFIKACIJOS REIKALAVIMAI TIEKĖJAMS

	Kvalifikacijos reikalavimai
	Kvalifikacijos reikalavimus įrodantys         dokumentai
Pateikiamos skaitmeninės dokumentų kopijos

	Techninis ir profesinis pajėgumas

	[bookmark: _Hlk135400096]Panašių paslaugų teikimo patirtis.
Tiekėjas per paskutinius 3 metus iki pasiūlymų pateikimo galutinio termino pabaigos turi būti pagal vieną ar daugiau sutarčių savo jėgomis* teikęs į pirkimo objektą panašių paslaugų (elektromobilių viešojo įkrovimo įrangos priežiūros ir administravimo paslaugų), kurių bendra vertė – ne mažesnė kaip 17 000,00 Eur be PVM.

* Paslaugos, teikiamos savo jėgomis – tai paslaugos, kurias tiekėjas teikė savo jėgomis kaip tiekėjas, tiekėjų grupės partneris ar subtiekėjas, nepasitelkiant trečiųjų subjektų. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju turi būti vertinami būtent konkretaus tiekėjo, tiekėjų grupės partnerio ar subtiekėjo, kurio pajėgumais remiamasi pirkime, teikiamos paslaugos, jų apimtis, vertė, o ne sutarties objektas apskritai.

Tiekėjas gali teikti informaciją: 
1) apie teikiamas paslaugas, kurios pradėtos ir baigtos teikti per paskutinius 3 metus iki pasiūlymo pateikimo termino pabaigos;
2) apie suteiktas paslaugas, kurios pradėtos teikti anksčiau nei per  paskutinius 3 metus iki pasiūlymo pateikimo termino pabaigos, tačiau baigtos teikti per paskutinius 3 metus iki pasiūlymo pateikimo termino pabaigos. Tokiu atveju nurodoma per paskutinius 3 metus iki pasiūlymo pateikimo termino pabaigos suteiktų paslaugų vertė;
3) apie dar nebaigtų vykdyti sutarčių jau įvykdytas dalis (jau suteiktas paslaugas). Tokiu atveju nurodoma per paskutinius 3 metus iki pasiūlymo pateikimo termino pabaigos jau suteiktų paslaugų vertė.

· Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus. Reikalavimą gali tenkinti bet kuris vienas ūkio subjektų grupės narys. 
· Tiekėjas gali remtis kitų ūkio subjektų pajėgumais tik tuo atveju, jeigu tie subjektai, kurių pajėgumais buvo pasiremta, patys vykdys tą pirkimo sutarties dalį, kuriai reikia jų turimų pajėgumų.
· Subtiekėjams šis reikalavimas nėra keliamas.
	Galimas laimėtojas turės pateikti:
1) Tiekėjo vadovo ar kito tiekėjo įgalioto atstovo parašu patvirtintas per paskutinius 3 metus iki pasiūlymų pateikimo galutinio termino pabaigos savo jėgomis teikiamų paslaugų (tokių kaip nurodyta reikalavime), sąrašas, kuriame būtų nurodyti tiekiamų paslaugų pavadinimai (kategorija), apibūdinimai, bendros sumos be PVM, teikiamų paslaugų datos (metų, mėnesių ir dienų tikslumu), vieta ir paslaugų gavėjai (užsakovai) (tiek viešieji, tiek privatieji) ir jų kontaktai.
Jeigu tiekėjas remiasi sutartimi, kurią vykdė ne vienas, bet su kitais ūkio subjektais – turi sąraše išskirti ir nurodyti būtent jo paties (neskaitant pasitelkiamų trečiųjų asmenų) savarankiškai teikiamų paslaugų vertes.
2) Įrodymui apie tinkamą paslaugų teikimą pateikiama: paslaugų gavėjo (užsakovo) patvirtinta pažyma, patvirtinanti tinkamą paslaugų teikimą (ar kiti lygiaverčiai objektyvūs įrodymai, jeigu juose yra užsakovo vertinimas apie tinkamai teikiamas paslaugas).

Pažymoje (-ose) turi būti ši informacija: teikiamų paslaugų pavadinimai (kategorija), jų apibūdinimas, paslaugų bendros sumos (be PVM), paslaugų teikimo datos (metų, mėnesių ir dienų tikslumu), vieta, užsakovo kontaktai, ar paslaugos buvo suteiktos tinkamai, ar tiekėjas paslaugas teikė savo jėgomis, ar pasitelkdamas kitus ūkio subjektus (jeigu tiekėjas sutartį vykdė ne vienas, bet su kitais ūkio subjektais – užsakovų pažymose turi būti nurodyta pirkime dalyvaujančio tiekėjo, tiekėjų grupės nario ar subtiekėjo, kurio pajėgumais remiamasi, savarankiškai tos sutarties apimtyje teiktų paslaugų dalies vertė (jeigu užsakovo pažymoje tokios informacijos nėra, tiekėjas gali teikti ir kitus lygiaverčius objektyvius įrodymus (pvz. sutarčių kopijas ir pan.).
Pateiktų paslaugų sąraše nurodyta informacija turi sutapti su užsakovų pažymose pateikta informacija apie tiekėjo teikiamas paslaugas.

Perkančioji organizacija, siekdama patikslinti informaciją apie vykdytą (ar vykdomą) sutartį, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.











Pirkimo sąlygų 6 priedas 
„Pasiūlymų vertinimo kriterijai ir sąlygos“


PASIŪLYMŲ VERTINIMO KRITERIJAI ir Sąlygos

Šiame pirkime ekonomiškai naudingiausias pasiūlymas bus išrenkamas pagal kainą. Ekonomiškai naudingiausiu pasiūlymu laikomas mažiausios kainos pasiūlymas.


[bookmark: _Ref39586171][bookmark: _Ref39673580][bookmark: _Ref39674283]Pirkimo sąlygų 7 priedas
„Sutarties projektas“ su priedais

PASLAUGŲ TEIKIMO SUTARTIS 

2026 m. ____________ __ d. Nr. _______
Panevėžys

Panevėžio miesto savivaldybės administracija, juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama [pareigos, vardas, pavardė], veikiančio (-ios) pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimo Nr.1-81 pripažinimo netekusiu galios“, (toliau  Klientas), ir
[teisinė forma] [pavadinimas], juridinio asmens kodas [kodas], kurios registruota buveinė yra [adresas], atstovaujama [pareigos, vardas, pavardė], veikiančio (-ios) pagal [dokumentas, kurio pagrindu veikia asmuo], (toliau – Paslaugų teikėjas),
toliau kartu vadinami Šalimis, o kiekvienas atskirai – Šalimi, sudarėme šią Paslaugų teikimo sutartį (toliau – Sutartis), kurioje susitariame:

1. SUTARTIES DALYKAS

1.1.  Sutarties dalykas – elektromobilių viešojo įkrovimo Panevėžio miesto savivaldybės teritorijoje esančios įrangos priežiūros ir administravimo paslaugos (toliau – Paslaugos).
1.2.  Sutarties 1.1 punkte nurodytos Paslaugos turi būti suteiktos vadovaujantis Panevėžio miesto elektromobilių viešojo įkrovimo Panevėžio miesto savivaldybės teritorijoje esančios įrangos priežiūros ir administravimo technine specifikacija (Sutarties 1 priedas), paslaugų įkainiais (Sutarties 2 priedas) ir minimų Paslaugų teikimą reglamentuojančiais Lietuvos Respublikos teisės aktais.
1.3. Šalys aiškiai susitaria, kad įkrovimo prieigos operatoriumi, kaip ši sąvoka apibrėžta 2023 m. rugsėjo 13 d. Europos Parlamento ir Tarybos reglamente (ES) 2023/1804 ir Lietuvos Respublikos alternatyviųjų degalų įstatyme, yra laikomas Klientas (Panevėžio miesto savivaldybės administracija). Klientas išlaiko atsakomybę už įkrovimo prieigų valdymą, eksploatavimą ir įkrovimo paslaugos teikimą galutiniams naudotojams savo vardu.
1.4. Klientas, kaip įkrovimo prieigos operatorius, atsako už Lietuvos Respublikos alternatyviųjų degalų įstatymo 24 ir 25 straipsniuose įkrovimo prieigos operatoriui nustatytų pareigų vykdymą, nustato ir taiko galutiniam vartotojui taikomą įkrovimo paslaugos kainą pagal Panevėžio miesto savivaldybės tarybos patvirtintą metodiką, gauna iš įkrovimo surinktas pajamas ir atsako už teisės aktuose nustatytų kainodaros, atsiskaitymo, įkrovimo prieigų registravimo ir duomenų teikimo reikalavimų laikymąsi.
1.5. Paslaugų teikėjas Kliento (įkrovimo prieigos operatoriaus) vardu vykdo tik įkrovimo prieigų techninės priežiūros, administravimo ir atsiskaitymų administravimo funkcijas. Vien šių funkcijų vykdymas Paslaugų teikėjui nesuteikia įkrovimo prieigos operatoriaus ar judumo paslaugų teikėjo statuso. Šioje Sutartyje nustatytas Šalių funkcijų ir atsakomybės pasiskirstymas atitinka faktinį paslaugų teikimo modelį, o Klientas Viešai prieinamų įkrovimo prieigų informacinėje sistemoje nurodomas kaip įkrovimo prieigos operatorius.

2. KAINA (KAINODAROS TAISYKLĖS) IR ATSISKAITYMO TVARKA

2.1. Ši Sutartis yra fiksuoto įkainio sutartis. Pradinė Sutarties vertė (ji yra lygi maksimaliai pirkimui skirtų lėšų sumai be pridėtinės vertės mokesčio (toliau – PVM)) yra 24 793,39 (dvidešimt keturi tūkstančiai septyni šimtai devyniasdešimt trys Eur ir 39 ct) Eur be PVM, PVM (21%) – 5 206,61 (penki tūkstančiai du šimtai šeši Eur ir 61 ct) Eur, Sutarties kaina su PVM – 30 000,00 Eur (trisdešimt tūkstančių eurų). 
2.2. Klientas Paslaugas perka pagal Sutarties 2 priede nurodytus Paslaugų įkainius, neviršydamas Pradinės Sutarties vertės, nurodytos Sutarties 2.1 punkte.
2.3. Į Paslaugų įkainius įeina visos išlaidos ir visi mokesčiai, susiję su Paslaugų teikimu, išskyrus dalių ir komponentų keitimą (Pirkėjui apmokant atsargines dalis pagal atskirai pateiktas PVM sąskaitas faktūras, prieš tai atliekamus darbus suderinus su Pirkėju).
2.4. Klientas numato galimybę įsigyti Sutartimi įsigyjamų Paslaugų sąraše (Paslaugų sąrašas pateiktas Sutarties 1 priede) nenurodytų, tačiau su pirkimo objektu susijusių paslaugų (toliau – Nenumatytos paslaugos) neviršijant 10 (dešimt) proc. Pradinės Sutarties vertės (jos nedidinant). Už Nenumatytas paslaugas bus apmokama Paslaugų teikėjo pasiūlytomis, rinką atitinkančiomis kainomis. Nenumatytų paslaugų kaina su Klientu turi būti derinama iš anksto. Klientas nesutikdamas su Paslaugų teikėjo siūlomomis Nenumatytų paslaugų kainomis, pasilieka teisę Nenumatytas paslaugas įsigyti atskiru pirkimu.
2.5. Už suteiktas Paslaugas atsiskaitoma etapais per 30 (trisdešimt) kalendorinių dienų nuo PVM sąskaitos faktūros gavimo dienos.
2.5.1. Paslaugų teikėjas iš įkrovimo stotelių surinktas pajamas už praėjusį kalendorinį mėnesį, kurį buvo atlikti įkrovimai stotelėse, perveda Klientui iki einamojo mėnesio 10 (dešimtos) kalendorinės dienos. Paslaugų mokestis (priežiūros ir administravimo sąnaudų dedamoji) Klientui apmokamas atskirai pagal Paslaugų teikėjo pateiktas PVM sąskaitas faktūras Sutartyje nustatyta tvarka.
2.6. Šalys susitaria, kad Sutartyje nurodyta Sutarties kaina/ įkainiai gali kisti (didėti ar mažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. Po pridėtinės vertės mokesčio dydžio įsigaliojimo dienos už suteiktas ir Sutartyje numatyta tvarka priimtas Paslaugas sumoka šiame punkte nustatyta tvarka. Sutarties kainos/ įkainių pakeitimas įforminamas abiejų Sutarties Šalių pasirašomu susitarimu, kuris yra neatskiriama Sutarties dalis. Pasikeitus kitiems mokesčiams, Sutarties kaina/ įkainiai nebus perskaičiuojama.
[bookmark: _Hlk151020212]2.7. Šalys susitaria, kad Sutartyje nurodyta Sutarties kaina/ įkainiai gali kisti (didėti ar mažėti) dėl bendro kainų lygio kitimo.
[bookmark: _Hlk148366382]2.7.1. Bet kuri Šalis Sutarties galiojimo metu turi teisę inicijuoti Sutartyje numatytos kainos perskaičiavimą (keitimą) ne anksčiau kaip po 4 (keturių) mėnesių nuo šios Sutarties sudarymo dienos mėnesio, jeigu Valstybės duomenų agentūros (https://vda.lrv.lt/lt/) skelbiamo vartotojų kainų indekso „Vartojimo prekės ir paslaugos“ pokytis (k), apskaičiuotas kaip nurodyta 2.7.4 papunktyje, viršija 5 procentus. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialios Valstybės duomenų agentūros ar kitos institucijos išduoto dokumento ar patvirtinimo. 
2.7.2. Šalys privalo, sudaromame prie Sutarties rašytiniame susitarime dėl Sutarties kainos/ įkainių perskaičiavimo, nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Sutarties kainą/ įkainius.
2.7.3. Perskaičiuota kaina/ įkainiai taikoma (-i) mokėjimams, pateiktiems po to, kai Šalys sudaro susitarimą dėl kainos/ įkainių perskaičiavimo.
2.7.4. Nauja kaina/ įkainiai apskaičiuojama (-i) pagal formulę:
[image: ], kur
a – kaina/ įkainiai (Eur be PVM)) (jei ji jau buvo perskaičiuota, tai po paskutinio perskaičiavimo);
a1 – perskaičiuota (pakeista) kaina/ įkainiai (Eur be PVM);
k – pagal vartotojų kainų indeksą (bendras „Vartojimo prekės ir paslaugos“) apskaičiuotas vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
[image: ], (proc.), kur
Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Vartojimo prekių ir paslaugų indeksas („Vartojimo prekės ir paslaugos“);
Indpradžia – laikotarpio pradžios datos (mėnesio) vartojimo prekių ir paslaugų indeksas („Vartojimo prekės ir paslaugos“). 
Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
[bookmark: part_cb2c9d0cde734af7a1e072dd9a140d6c][bookmark: part_ee7a50e2f8f142bc951e41e3d775c24b][bookmark: part_793e5f9dec584da6b36580535aace2b4][bookmark: part_71cfac0a9a0b4df4b405ba19dce1d414]2.7.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
[bookmark: part_715e2df0346149038623626d11bdca8a]2.7.6. Vėlesnis kainos/ įkainių perskaičiavimas negali apimti laikotarpio, už kurį perskaičiavimas jau buvo atliktas.
2.7.7. Sutarties kaina/ įkainiai perskaičiuoja (-i) taip, kaip nurodyta Sutartyje ir tai nelaikoma Sutarties sąlygų keitimu. 
2.8. Klientas numato tiesioginio atsiskaitymo su subteikėjais galimybę, vadovaujantis šiame punkte nustatyta tvarka. Klientas ne vėliau kaip per 3 darbo dienas nuo šios Sutarties sudarymo informuoja Subteikėjus apie tiesioginio atsiskaitymo galimybę, o Subteikėjas, norėdamas pasinaudoti tokia galimybe, raštu pateikia prašymą Klientui. Tais atvejais, kai subteikėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Kliento, Paslaugų teikėjo ir jo Subteikėjo, kurioje aprašoma tiesioginio atsiskaitymo su Subteikėju tvarka, kurioje numatoma teisė Paslaugų teikėjui prieštarauti nepagrįstiems mokėjimams Subteikėjui.
2.9. Galutiniam vartotojui taikoma 1 kWh įkrovimo paslaugos kaina nustatoma pagal Panevėžio miesto savivaldybės tarybos 2025 m. spalio 23 d. sprendimu Nr. 1-321 patvirtintą metodiką ir perskaičiuojama vieną kartą per metus iki vasario 1 d. Šios kainos perskaičiavimas pagal patvirtintą metodiką nelaikomas Sutarties sąlygų keitimu ir nedaro įtakos Paslaugų teikėjo pasiūlytai priežiūros ir administravimo sąnaudų dedamajai (Eur/kWh), nurodytai Sutarties 2 priede.

3. [bookmark: _Hlk128036839]SUTARTIES GALIOJIMAS, VYKDYMO PRADŽIA, TRUKMĖ IR TERMINAI

[bookmark: _Hlk128039389]3.1. Sutartis laikoma sudaryta nuo tos dienos, kai ją pasirašo abi Šalys. Sutartis įsigalioja įsigaliojus Panevėžio miesto savivaldybės tarybos sprendimui, kuriuo patvirtinamas elektromobilių įkrovimo paslaugos kainos dydis, apskaičiuotas pagal 2025 m. spalio 23 d. Panevėžio miesto savivaldybės tarybos sprendimu Nr. 1-321 patvirtintą metodiką ir galioja iki visiško Šalių įsipareigojimų įvykdymo pagal Sutartį arba tol, kol ji nutraukiama teisės aktuose arba Sutartyje numatytais atvejais.
3.2. Paslaugų teikimo terminai:
3.2.1. Paslaugų teikimo pradžia – nuo Sutarties įsigaliojimo;
3.2.2. Paslaugų teikimo trukmė – Paslaugos teikiamos 12 mėnesių nuo Sutarties įsigaliojimo dienos.

4. ATLIKTŲ PASLAUGŲ PERDAVIMO IR PRIĖMIMO TVARKA

4.1.  Tinkamai suteiktos Paslaugos priimamos abiem Šalims pasirašant Paslaugų perdavimo–priėmimo aktą (toliau – Aktas). Aktas pasirašomas už suteiktas Paslaugas pagal pateiktą išnaudotą elektros energiją, pridedant priežiūros ir administravimo mokestį už 1 kWh (pagal Sutarties 2 priedą). Klientas per 5 (penkias) darbo dienas nuo Akto gavimo pasirašo pateiktą Aktą arba jo nepasirašo, per tą patį terminą grąžina Paslaugų teikėjui arba priima neginčijamą atliktų Paslaugų dalį ir pareiškia Sutarties nuostatomis pagrįstas pretenzijas dėl tinkamo Paslaugų atlikimo. Paslaugų teikėjas pateikia Klientui Aktus pasirašytus elektroniniu parašu (ADOC formatu) ir Klientas juos pasirašo elektroniniu parašu. 
4.2. Šalims pasirašius Aktus, Paslaugų teikėjas sąskaitas faktūras Klientui teikia tik elektroniniu būdu:
4.2.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis.
4.2.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis sąskaitų administravimo bendrąją informacinę sistemą (SABIS).
4.2.3. Klientas elektronines sąskaitas faktūras priima ir apdoroja sąskaitų administravimo bendrosios informacinės sistemos (SABIS) priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Kliento ir Paslaugų teikėjo bendravimas ir keitimasis informacija naudojantis SABIS. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
4.3. Jeigu bet kuriuo šios Sutarties vykdymo metu paaiškėja, kad atliktos Paslaugos neatitinka kokybės reikalavimų, nukrypta nuo atliekamų Paslaugų reikalavimų, tokios aplinkybės fiksuojamos Kliento raštu Paslaugų teikėjui.
4.4.  Klientui motyvuotai atsisakius priimti Paslaugas, sudaromas dvišalis aktas, kuriame nurodomi pastebėti Paslaugų trūkumai ir jų pašalinimo terminai.
4.5.   Akte nurodytus trūkumus Paslaugų teikėjas pašalina savo jėgomis ir lėšomis.

5. ŠALIŲ ĮSIPAREIGOJIMAI IR TEISĖS

5.1. Paslaugų teikėjas įsipareigoja:
5.1.1. ne vėliau kaip per 3 (tris) darbo dienas nuo Sutarties įsigaliojimo dienos paskirti savo darbuotojus, atsakingus už Sutarties 1.1 punkte numatytų Paslaugų teikimą, bei raštu pranešti apie tai Klientui;
5.1.2. užtikrinti kokybišką Paslaugų teikimą;
5.1.3. Paslaugas teikti vadovaujantis Lietuvos Respublikos įstatymais ir kitais teisės aktais, reglamentuojančiais Paslaugų teikimą; 
5.1.4. bendradarbiauti su Klientu Paslaugų teikimo metu.
5.1.5. užtikrinti, kad kiekvienos įkrovimo stotelės mėnesinis prieinamumo rodiklis (uptime) būtų ne mažesnis kaip 97 procentai per mėnesį (stotelė per mėnesį gali būti neveikiančioje būsenoje iki 22 valandų, neįskaičiuojant iš anksto su Klientu suderintų planinių darbų);
5.1.6. užtikrinti gedimų šalinimą šiais terminais: reakcijos į praneštą kritinį gedimą (stotelė visiškai neveikia) laikas – per 4 val. darbo dienomis ir ne vėliau kaip per 24 val. savaitgaliais ar švenčių dienomis; reakcijos į nekritinį gedimą laikas – per 2 darbo dienas; remonto atlikimas – ne ilgiau kaip per 5 darbo dienas nuo gedimo nustatymo (jeigu reikalingos atsarginės dalys – pagal su Klientu suderintą grafiką). Paslaugų teikėjas privalo turėti 24 valandas per parą ir 7 dienas per savaitę veikiančią kontaktinę liniją gedimams registruoti bei klientų aptarnavimo centro paslaugas;
5.1.7. užtikrinti įkrovimo prieigų duomenų (vietos, jungties tipo, galios, kainos, užimtumo realiu laiku) teikimą Sutarties 1 priede (techninėje specifikacijoje) nustatytoms informacinėms sistemoms bei vartotojų platformoms, įskaitant VIA Lietuva informacinę sistemą, ir užtikrinti šių duomenų atnaujinimą realiuoju laiku, o užimtumo ir gedimo būsenos atveju – ne rečiau kaip kas 5 minutes;
5.1.8. atlikti periodinę techninę įkrovimo stotelių apžiūrą ne rečiau kaip kas 3 mėnesius, o po kiekvienos profilaktinės priežiūros pateikti Klientui ataskaitą, kurioje nurodomi atlikti darbai, nustatyti trūkumai ir rekomendacijos dėl remonto ar dalių keitimo. Prieš pradedant teikti Paslaugas, Paslaugų teikėjas atlieka visų stotelių pradinės būklės įvertinimo apžiūrą ir surašo aktą apie keistinas dalis;
5.1.9. užtikrinti, kad visi įkrovimo sesijų, vartotojų ir techninės būklės duomenys, surinkti ar sugeneruoti vykdant Sutartį, būtų išskirtinė Kliento nuosavybė. Pasibaigus Sutarčiai (dėl termino, nutraukimo ar kitų priežasčių) Paslaugų teikėjas Sutarties 1 priede (techninėje specifikacijoje) nustatyta tvarka ir terminais neatlygintinai perduoda Klientui ar jo nurodytam naujam tiekėjui visus istorinius duomenis mašininiu skaitomu formatu (CSV ir (ar) per OCPI 2.2.1 arba naujesnės versijos protokolą), finansinę ir buhalterinę dokumentaciją, technines stotelių konfigūracijas bei OCPP nustatymus, bendradarbiauja su naujuoju tiekėju pereinamuoju laikotarpiu ir negali taikyti licencinių, nuosavybės ar techninių kliūčių, ribojančių naujojo tiekėjo galimybę prisijungti prie Klientui priklausančių stotelių;
5.1.10. teikti Paslaugas laikantis visų kitų Sutarties 1 priede (techninėje specifikacijoje) nustatytų reikalavimų ir užtikrinti, kad Paslaugos atitiktų Lietuvos Respublikos alternatyvių degalų įstatymą Nr. XIV-196, Direktyvą 2014/94/ES bei AFIR reglamentą (ES) 2023/1804.
5.1.11. vykdydamas šią Sutartį laikytis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, (toliau – Aprašas), 4.4.4 papunkčiu nustatytų šių aplinkos apsaugos reikalavimų:
5.1.11.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamą dokumentaciją Klientui teikti elektroniniu formatu, o dokumentaciją, kuri turi būti pasirašoma – pasirašyti elektroniniu parašu. Esant būtinybei, spausdinimui naudoti perdirbtą popierių, kuris atitinka žaliojo pirkimo reikalavimus pagal Aprašą;
5.1.11.2. vykimui į Paslaugų teikimo vietas naudoti netaršias transporto priemones. Jei bus naudojamos M, N kategorijų transporto priemonės, jos turi atitikti ne mažesnį kaip „Euro 5“ teršalų išmetimo standartą. 
5.1.12. Klientui paprašius, per 5 (penkias) darbo dienas nuo prašymo gavimo dienos, pateikti Klientui ataskaitą ir (ar) dokumentus, patvirtinančius aplinkos apsaugos reikalavimo laikymąsi.
5.2. Paslaugų teikėjo teisės:
5.2.1. Paslaugų teikėjas turi teisę gauti Paslaugų kainą su sąlyga, kad jis tinkamai vykdo šią Sutartį;
5.2.2. Paslaugų teikėjas turi ir kitas šios Sutarties ir Lietuvos Respublikos galiojančių teisės aktų numatytas teises.
5.3. Klientas įsipareigoja:
5.3.1.  kontroliuoti teikiamų Paslaugų kokybę;
5.3.2. už laiku ir tinkamai suteiktas Paslaugas sumokėti Paslaugų teikėjui, kaip nurodyta šioje Sutartyje;
5.3.3. laiku teikti visus dokumentus, reikalingus Paslaugų teikimui;
5.3.4. bendradarbiauti su  Paslaugų teikėju Paslaugų teikimo metu.
5.4. Kliento teisės:
5.4.1. tikrinti Paslaugų teikimo eigą, kiekį ir kokybę;
5.4.2. Klientas turi ir kitas šios Sutarties ir Lietuvos Respublikos galiojančių teisės aktų numatytas teises.        

6. ŠALIŲ ATSAKOMYBĖ

6.1. Paslaugų teikėjas atsako už tinkamą Paslaugų kokybę.
6.2. Jei Paslaugų teikėjas, vėluoja suteikti Paslaugas pagal nustatytus terminus, privalo sumokėti Klientui 0,02 % dydžio delspinigius nuo Pradinės Sutarties vertės už kiekvieną uždelstą dieną, išskyrus tuos atvejus, kai Paslaugos nesuteiktos ne dėl Paslaugų teikėjo kaltės. 
6.3. Klientas, uždelsęs apmokėti pagal pateiktas PVM sąskaitas faktūras, Paslaugų teikėjui pareikalavus, moka jam delspinigius po 0,02 % nuo laiku neapmokėtos sumos už kiekvieną uždelstą dieną.
[bookmark: _Hlk151475541]6.4. Jei Paslaugų teikėjas nepateikia ataskaitos ir (ar) dokumentų, įrodančių, kad Paslaugų teikėjas laikosi aplinkos apsaugos reikalavimų, numatytų Sutarties 5.1.11 papunktyje, ar, Klientui nustačius, kad šių reikalavimų Paslaugų teikėjas nesilaiko, Paslaugų teikėjui taikytina 50,00 (penkiasdešimties) Eur dydžio bauda už kiekvieną nustatytą atvejį.
6.5. Jei kurios nors įkrovimo stotelės mėnesinis prieinamumo rodiklis (uptime) nepasiekia Sutarties 5.1.5 papunktyje ir Sutarties 1 priede nustatyto 97 procentų dydžio, Paslaugų teikėjas moka Klientui netesybas, lygias 10 procentų mėnesinio Paslaugų mokesčio už atitinkamą stotelę.
6.6. Jei Paslaugų teikėjas nesilaiko Sutarties 5.1.9 papunktyje ir Sutarties 1 priede nustatytų duomenų perdavimo ir bendradarbiavimo su naujuoju tiekėju nuostatų (be kita ko, delsia perduoti duomenis ar trukdo prijungti naują tiekėją), jis moka Klientui netesybas, lygias 0,05 procento Pradinės sutarties vertės už kiekvieną pradelstą dieną.
6.7. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.


7. NENUGALIMOS JĖGOS IR APLINKYBĖS 
          
7.1. Iškilus nenugalimos jėgos aplinkybėms, Šalys vadovaujasi Lietuvos Respublikos civilinio kodekso 6.212 straipsniu.
7.2. Jei 7.1 punkte nurodytos aplinkybės tęsiasi ilgiau nei 2 (du) mėnesius, Šalys turi teisę abipusiu raštišku susitarimu nutraukti Sutartį.

8. SUTARTIES PAKEITIMAI

8.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis. Sutarties galiojimo laikotarpiu Šalis gali inicijuoti Sutarties sąlygų pakeitimą, pateikdama  kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita  Šalis motyvuotai atsako ne vėliau kaip per 10 darbo dienų. Šalims tarpusavyje susitarus dėl Sutarties sąlygų keitimo, šie  keitimai įforminami susitarimu prie Sutarties, kuris yra neatskiriama Sutarties dalis.
8.2. Vykdant Sutartį gali būti atliekami techninio pobūdžio Sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimui. Techninio pobūdžio pakeitimais laikoma: Sutarties šalių rekvizitai, asmenų, atsakingų už Sutarties vykdymą, pakeitimas, techninės klaidos. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis. 

9. SUTARTIES NUTRAUKIMAS

9.1. Sutartis gali būti nutraukta raštišku Šalių susitarimu.
9.2. Klientas turi teisę vienašališkai nutraukti šią Sutartį prieš terminą, įspėjęs raštu prieš 10 (dešimt) kalendorinių dienų Paslaugų teikėją, kai:
9.2.1. Paslaugų teikėjas nevykdo ar netinkamai vykdo savo įsipareigojimus, numatytus Sutarties 5.1 punkte;
9.2.2. Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;
9.2.3. keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
9.2.4. Paslaugų teikėjas nesilaiko Paslaugų suteikimo terminų;
9.2.5. kitais Viešųjų pirkimų įstatymo 90 straipsnyje numatytais atvejais.
9.3. Nutraukiant Sutartį dėl Paslaugų teikėjo kaltės, Paslaugų teikėjas per 7 (septynias) darbo dienas sumoka Klientui 3 000,00 (trijų tūkstančių) Eur baudą.
9.4. Sutartį nutraukus dėl Paslaugų teikėjo kaltės, be jam priklausančio atlyginimo už suteiktas Paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.
9.5.  Paslaugų teikėjas turi teisę vienašališkai nutraukti šią Sutartį prieš terminą, įspėjęs raštu prieš 10 (dešimt) kalendorinių dienų Klientą, kai Klientas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas. 
9.6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis. 
9.7. Nutraukus Sutartį dėl to, kad Paslaugų teikėjas neįvykdė ar netinkamai vykdė Sutartį, Klientas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Paslaugų teikėją.
9.8. Nutraukus Sutartį, Klientas turi kiek galima greičiau patvirtinti atliktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Klientui ir Klientui skolą Paslaugų teikėjui.
9.9. Nutraukus Sutartį ar jai pasibaigus dėl bet kokios priežasties, Paslaugų teikėjas privalo Sutarties 5.1.9 papunktyje ir Sutarties 1 priede (techninėje specifikacijoje) nustatyta tvarka ir terminais neatlygintinai perduoti Klientui ar jo nurodytam naujam tiekėjui visus duomenis ir dokumentaciją, bendradarbiauti su naujuoju tiekėju pereinamuoju laikotarpiu (kuris negali viršyti 60 (šešiasdešimties) kalendorinių dienų), užtikrinti įkrovimo paslaugų tęstinumą galutiniams vartotojams perdavimo metu bei saugiai ištrinti perduotus duomenis iš savo sistemų. Šios nuostatos išlieka galioti pasibaigus Sutarčiai.

10. SUBTEIKĖJAI IR JŲ KEITIMO TVARKA 
 
10.1. Paslaugų teikėjas Sutarčiai vykdyti gali pasitelkti Subteikėjas (us) – [juridinio asmens pavadinimas, įmonės kodas, buveinės adresas, atliekamų Paslaugų pavadinimas, atliekamų Paslaugų dydis proc.] (duomenys įrašomi tik tuo atveju, jei pasitelkiamas subteikėjas (ai)) (toliau – Subteikėjas). Paslaugų teikėjas privalo informuoti Klientą apie šios informacijos pasikeitimus, taip pat apie naujus subteikėjus, kuriuos jis ketina pasitelkti vėliau.
10.2. Subteikėjo pasitelkimas nekeičia Paslaugų teikėjo atsakomybės dėl tinkamo Sutarties įvykdymo. Paslaugų teikėjas prisiima atsakomybę už Subteikėjo veiklą vykdant Sutartį ir atsako už sutartinių prievolių neįvykdymą ar netinkamą įvykdymą. 
10.3. Sutarties vykdymo metu gali inicijuoti Subteikėjo, nurodyto Sutartyje, pakeitimą, esant labai svarbioms priežastims ir tai pripažintų bei patvirtintų Klientas, ar jei Subteikėjas nepajėgus vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų.  Paslaugų teikėjas taip pat gali pasitelkti papildomą naują Subteikėją, jei Subteikėjas vėluoja suteikti paslaugas dėl didelių apimčių, ar kitais būdais netinkamai vykdo savo sutartinius įsipareigojimus Paslaugų teikėjui.
10.4. Gavęs prašymą pakeisti ar pasitelkti naują Subteikėją, Klientas įvertina keičiamo ar pasitelkto naujo Subteikėjo kvalifikaciją įrodančius dokumentus ir apie priimtą sprendimą Klientui praneša raštu ne vėliau kaip per 5 (penkias) darbo dienas. Klientas pateikia sutikimą pakeisti Subteikėją kitu Subteikėju ar pasitelkti kitą Subteikėją, nei nurodyta Sutartyje, arba išdėsto nesutikimo keisti ar pasitelkti Subteikėją motyvus.
10.5. Šalims tarpusavyje susitarus dėl Subteikėjo keitimo ar naujo Subteikėjo pasitelkimo, šie keitimai įforminami raštišku susitarimu, kuris yra neatskiriama Sutarties dalis.

11. GINČŲ SPRENDIMO TVARKA

11.1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu tai Šalys susitaria spręsti juos teisės aktų nustatyta tvarka teisme.

12. KITOS SUTARTIES SĄLYGOS 

12.1. Jeigu pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja Klientui, kad Sutartį vykdys tik tokią teisę turintys asmenys.
12.2. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
12.3. Šalys įsipareigoja jokiu būdu neskleisti trečiosioms šalims informacijos, susijusios su šia Sutartimi bei jos vykdymu (konfidenciali informacija), prieš tai negavus kitos Šalies raštiško sutikimo. Konfidenciali informacija gali būti atskleista trečiosioms šalims tik tais atvejais, kai to reikalauja įstatymai. Kiekviena Šalis turi imtis priemonių, kad jos darbuotojai laikytųsi šios nuostatos.

13. BAIGIAMOSIOS NUOSTATOS

13.1. Visi su šia Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (elektroninėmis priemonėmis arba per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai / pranešimai yra laikomi gautais.
13.2. Šalių nurodyti atsakingi asmenys, jų pareigos, adresai, telefonas, elektroninis paštas: 
	
	Klientas
	Paslaugų teikėjas

	Atsakingo asmens pareigos, vardas, pavardė
	
	

	Adresas
	
	

	Telefonas
	
	

	Elektroninis paštas
	
	


13.3. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakingas Panevėžio miesto savivaldybės administracijos Viešųjų pirkimų skyriaus [atsakingo asmens pareigos, vardas, pavardė, tel., elektroninis paštas].
13.4. Ši Sutartis sudaryta 1 (vienu) egzemplioriumi lietuvių kalba ir Šalių pasirašoma kvalifikuotu elektroniniu parašu. 
14. SUTARTIES DOKUMENTAI

14.1. Prie Sutarties pridedami šie priedai, kurie yra neatskiriama Sutarties dalis:
14.1.1. Sutarties 1 priedas – Elektromobilių viešojo įkrovimo Panevėžio miesto savivaldybės teritorijoje esančios įrangos priežiūros ir administravimo techninė specifikacija;
14.1.2. Sutarties 2 priedas  – Paslaugų įkainiai.
14.2.  Sutartį sudarantys dokumentai laikomi vienas kitą paaiškinančiais. 

15. ŠALIŲ REKVIZITAI IR PARAŠAI

	Klientas

Panevėžio miesto savivaldybės administracija
Juridinio asmens kodas 288724610
Ne PVM mokėtojas
Laisvės a. 20,  35200, Panevėžys
Tel. (0 45) 501 360
El. paštas administracija@panevezys.lt 
A. s. Nr. LT70 7300 0100 9139 8016  
„Swedbank“, AB
Banko kodas 73000
	Paslaugų teikėjas

[pavadinimas]
Juridinio asmens kodas [kodas]
PVM mokėtojo kodas [kodas] 
[adresas korespondencijai]
Tel. [telefono numeris]
El. paštas  [adresas]
A. s. [atsiskaitomosios sąskaitos Nr.]
Bankas [pavadinimas]
Banko kodas [kodas]


	______________________       
(pareigos, vardas, pavardė, parašas)                                             
	______________________________
(pareigos, vardas, pavardė, parašas)






Pirkimo sąlygų 7 priedo „Sutarties projekto“ 2 priedas
„Paslaugų įkainiai“ 




PASLAUGŲ ĮKAINIAI

1. Šiame priede nustatomi Paslaugų teikėjo siūlomi Paslaugų įkainiai, pagal kuriuos atsiskaitoma Sutartyje nustatyta tvarka. Į įkainius įeina visos išlaidos ir visi mokesčiai, susiję su Paslaugų teikimu, išskyrus dalių ir komponentų keitimą (apmokant atsargines dalis pagal atskirai pateiktas PVM sąskaitas faktūras Sutarties 2.3 punkte nustatyta tvarka).

2. Pagrindinis Paslaugų įkainis – priežiūros ir administravimo sąnaudų dedamoji už vieną įkrautos elektros energijos kilovatvalandę (Eur/kWh):

	Paslaugas 
	Mato vnt.
	Tiekėjo siūloma kaina (Paslaugų įkainis) už Paslaugą

	1
	2
	3

	Elektromobilių viešojo įkrovimo paslaugos teikimo Panevėžio miesto savivaldybės teritorijoje įrangos priežiūros ir administravimo sąnaudų dedamoji Eur/kWh.
	Eur už kWh 
	.... Eur/ kWh



3. Šio priedo 2 punkte nurodyta priežiūros ir administravimo sąnaudų dedamoji (Eur/kWh) yra fiksuota visą Sutarties galiojimo laikotarpį ir keičiama tik Sutartyje nustatyta tvarka. Ši dedamoji nepriklauso nuo galutiniam vartotojui taikomos 1 kWh įkrovimo paslaugos kainos, nustatomos pagal Sutarties 2.9 punkte nurodytą metodiką.

Pastabos:
· į Paslaugų teikėjo siūlomą Paslaugų įkainį yra įskaičiuota visa Paslaugų teikimo apimtis, kuri detalizuota Sutarties 1 priede, taip pat įskaičiuota darbo jėgos, naudotų mechanizmų, darbo laiko kaina, mokesčiai, draudimo, transportavimo ir visos kitos su Paslaugų teikimu susijusios išlaidos ir mokesčiai nustatyti Lietuvos Respublikos įstatymais ir teisės aktais;
· galutinė kaina, kurią Klientas turės sumokėti Paslaugų teikėjui, priklauso nuo vykdant Sutartį faktiškai suteiktų elektromobilių viešojo įkrovimo paslaugos teikimo Panevėžio miesto savivaldybės teritorijoje esančios įrangos priežiūros ir administravimo paslaugų, kWh kiekio (apimties).

5. Su pirkimo objektu susijusios, tačiau šiame priede nenurodytos paslaugos (Nenumatytos paslaugos) įsigyjamos Sutarties 2.4 punkte nustatyta tvarka, neviršijant 10 (dešimt) proc. Pradinės Sutarties vertės. Už Nenumatytas paslaugas apmokama Paslaugų teikėjo pasiūlytomis, rinką atitinkančiomis kainomis, iš anksto suderintomis su Klientu.

6. Visi šiame priede nurodyti įkainiai pateikiami eurais be PVM. PVM skaičiuojamas ir mokamas Lietuvos Respublikos teisės aktų nustatyta tvarka.

7. Šis priedas yra neatskiriama Sutarties dalis.

_________________________

	Klientas
	Paslaugų teikėjas

	______________________________
(pareigos, vardas, pavardė, parašas)
	______________________________
(pareigos, vardas, pavardė, parašas)

















Pirkimo sąlygų 8 priedas
„Deklaracija“ 

Spustelėkite čia, kad įvestumėte tekstą.
(tiekėjo pavadinimas)


Spustelėkite čia, kad įvestumėte tekstą. 
(adresatas (perkančiosios organizacijos / perkančiojo subjekto pavadinimas)


DEKLARACIJA
DĖL TIEKĖJO PAŠALINIMO PAGRINDO NEBUVIMO


20 Spustelėkite čia, kad įvestumėte tekstą. m. Spustelėkite čia, kad įvestumėte tekstą.  Spustelėkite čia, kad įvestumėte tekstą. d. 
(sudarymo metai, mėnuo, diena)

Spustelėkite čia, kad įvestumėte tekstą.
(sudarymo vieta)


Aš, Spustelėkite čia, kad įvestumėte tekstą.,
                     (tiekėjo vadovo ar jo įgalioto asmens pareigų pavadinimas, vardas ir pavardė)

patvirtinu, kad mano vadovaujama (-s) (atstovaujama (-s)) Spustelėkite čia, kad įvestumėte tekstą.,
                                                                                                                       (tiekėjo pavadinimas)    

dalyvaujanti (-s) Spustelėkite čia, kad įvestumėte tekstą.,
                                          (pirkimo pavadinimas)

atitinka Lietuvos Respublikos mažos vertės pirkimų tvarkos aprašo 9² punkte[footnoteRef:2] numatytą tiekėjų pašalinimo pagrindo nebuvimą. [2:   Lietuvos Respublikos mažos vertės pirkimų tvarkos aprašo 9² punktas:
        9². Neatsižvelgiant į tai, ar toks pašalinimo pagrindas nustatytas vykdomo pirkimo dokumentuose, perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
Papildyta punktu:
Nr. 1S-14, 2025-01-30, paskelbta TAR 2025-01-30, i. k. 2025-01322
] 


Spustelėkite čia, kad įvestumėte tekstą.                                     Spustelėkite čia, kad įvestumėte tekstą.
______________________________            ___________           ___________________________________
(pareigos)                                           (parašas)                                                (vardas ir pavardė

